Ritratt: Uffiċċju Dr Josianne Cutajar, MEP .td_uid_2_61480d09151b9_rand.td-a-rec-img{text-align:left}.td_uid_2_61480d09151b9_rand.td-a-rec-img img{margin:0 auto 0 0} F'intervent fil-plenarja tal-Parlament Ewropew fi Strasburgu dwar il-'Fit for 55', pakkett ambjentali li qed timbotta 'l quddiem l-Unjoni Ewropea, sħaqt li n-nirien kbar li affettwaw lill-pajjiżi Mediterranji, għargħar fin-naħa ta' fuq tal-Ewropa, u temperaturi għoljin immens li ġew reġistrati fl-aħħar xhur juru li hemm bżonn naħdmu aktar fil-ġlieda tagħna kontra t-tibdil fil-klima. Dan kollu iżda m'għandux isir billi noħolqu inugwaljanzi soċjali ġodda. Għandi għal qalbi d-drittijiet soċjali Ewropej u nibqa' nisħaq li m'għandniex nabbandunaw l-aktar ċittadini vulnerabbli, li diġà qed isibuha diffiċli biex jaslu bil-kontijiet tad-dawl u l-ilma tagħhom. Ejja ma nkabbrux l-inugwaljanza bejn iż-żoni urbani, u dawk rurali u tal-periferija tal-Unjoni tagħna: jiġifieri dawk iż-żoni li l-konnettività tagħhom diġà hija sfida. It-tranżizzjoni għal qalba ferm favur l-ambjent mhux se tkun faċli iżda rridu niżguraw li din tkun waħda ġusta. Huwa biss b'kunsens pubbliku b ́saħħtu li nistgħu nirnexxu f'dan ir-rigward. F'kummenti wara l-intervent tiegħi, għamilt referenza għad-dikjrazzjonijiet tal-President tal-Kummissjoni Ewropea Ursula von der Leyen li laqgħet il-fatt li l-pjan ta' irkupru tal-Gvern Malti hu wieħed mill-aktar b'saħħtu ambjentalment, hekk kif aktar minn 50% tal-allokazzjoni se tkun iddedikata għal miżuri li jgħinu fl-oġġettivi tal-klima. Huwa pożittiv li l-Kummissjoni qed tinnota x-xogħol li qed nagħmlu bħala pajjiż. .td_uid_3_61480d09157db_rand.td-a-rec-img{text-align:left}.td_uid_3_61480d09157db_rand.td-a-rec-img img{margin:0 auto 0 0}